Rojnameyê Newaya Jin hûmara xo ya 208. weşanaye. Na hûmare de babetê sey Şorişê Rojawanî, şîdetê unîformakerdeyan, têkoşînê vera îqtîdarê dişmenê cinîyan, netîceyanê Konferansê Meclîsê Cinîyan ê HDPyî, xoverdayîşê cinîyan ûsn. yenê ercnayene.
Hûmara 208. ya rojnameyî de Hêja Zerya,  Gonul Kaya, akademîsyene Bêrîvane Kutlay Sarikaya, Yurduseve Ozsokmenler, Fusune Erdogan, Bêrîtane Zagros, Rewşe Mehmûd û Têkoşîna Axîn bi nuşte, meqale û ercnayîşanê xo ca gênê.
Na hûmare de di roportajî zî est ê. Vervatoxa Meclîsê Cinîyan ê HDPyî Ayşe Acar Başaran netîceyanê Konferansê Meclîsê Cinîyan ê HDPyî ser o cewab dana persanê Roza Metîna. Dîrektore Jînda Asmen zî derheqê fîlmê xo Nûjîyane de roportajêk dana Newaya Jin.
Wendoxî eşkenê adresê newayajin.net  ra rojnameyî peyda bikerê.
